Kui ühissõidukis mõni täitanud, haisev ja tuikuv kaassõitja segama hakkab, tuleb kohe sellest juhile teada anda, kes palub asotsiaalil väljuda või kutsub politsei.    Delfi naistelehe halva kogemuse foorumis kurdab üks ema, kuidas nende ette istus trollis keskealine viletsasti riides mees, kelle juustes sibas rohkelt täisid. Viha teeb see, et tegemist oli uue trolliga, kus iste on kaetud pehme riidega. Kujutasin kohe ette, kuidas mõni sell võib seal istuda ja oodata uut  ohvrit, kirjutab ema nördinult.    Tallinna linnavalitsuse pressiesindaja Jaan Rõõmussaar soovitab taolise juhtumil korral teatada ühissõiduki juhile. Juht otsustab, kas paluda täitanul bussist lahkuda. Kui see ei õnnestu, võtab juht ühenduse kas Falckiga või politseiga.    Täikontrolli bussi ustele tavaliselt ei paigaldata, nendib Rõõmussaar. 1920-ndatel aastatel olevat küll Kopli trammi trammiliinil olnud prolede jaoks täivärav    Delfi.ee